প্রেস বিজ্ঞপ্তি ॥ হবিগঞ্জ জেলা সাংবাদিক ফোরাম সদস্য, মোহনা টেলিভিশনের হবিগঞ্জ প্রতিনিধি ছানু মিয়ার বাড়িতে অগ্নিসংযোগের ঘটনায় ক্ষোভ ও নিন্দা প্রকাশ করেছে ফোরাম পরিবার। এক বিবৃতিতে ফোরাম সভাপতি শাহ মশিউর রহমান কামাল, সাধারণ সম্পাদক জিয়া উদ্দিন দুলালসহ ফোরাম পরিবারের সদস্যরা ওই অগ্নিকান্ডের ঘটনার সুষ্ঠু তদন্তপূর্বক দায়ীদের বিরুদ্ধে ব্যবস্থা নিতে প্রশাসনের প্রতি আহ্বান জানান। অন্যতায় হবিগঞ্জে কর্মরত সাংবাদিকদের নিয়ে কঠোর আন্দোলনে যাওয়ার ঘোষনা দেন।